Lars Skytøen

Lars Maurits Skytøen (født 13. desember 1929 på Nøtterøy, død 11. juni 2016) var en norsk fagforeningsleder og politiker (Arbeiderpartiet). Han var leder i Norsk Jern- og Metallarbeiderforbund fra 1976 til 1987. Fra 1979 til 1981 var han industriminister.

 Virke 
Skytøen hadde utdannelse som elektrisk sveiser fra Kaldnes Mekaniske Verksted i Tønsberg. I 1965 ble han ansatt i Norsk Jern- og Metallarbeiderforbund og i 1976 ble han valgt til leder i forbundet. Skytøen var industriminister fra 1979 til 1981 i Odvar Nordlis regjering. Han var med og stiftet Norsk bedriftsidrettsforbund og var formann der i perioden fra 1966 til 1968.

Han var mest kjent for Landsorganisasjonen i Norges (LO) kamp for kortere arbeidstid i 1986. Norsk Arbeidsgiverforening (NAF) varslet lockout for over 100 000 medlemmer av LO. Da slo Lars Skytøen neven så hardt i bordet at arbeidsgiverforeningen ga etter.– Den beste lederen LO aldri fikk,FriFagbevegelse.no Resultatet ble ikke bare at LO fikk gjennom sitt krav, men også at NAF ble påført et så alvorlig nederlag at organisasjonens leder Pål Kraby måtte forlate sin stilling.Pål Fredrik Kraby  i Store norske leksikon

 Bibliografi 
 Mens jernet er varmt Lars Skytøen ; i samarbeid med Kolbjørn Aune ISBN 82-10-03700-5

 Referanser 

 Kilder 
 Store norske leksikon  side 582 ISBN 82-573-0037-3

 Eksterne lenker 

  Bergens Tidende om lockouten i 1986.
 Bergens Tidende Lockout er risikosport

Kategori:Norske industriministre
Kategori:Ap-statsråder
Kategori:Statsråder i Regjeringen Nordli
Kategori:Norske statsråder etter 1945
Kategori:Norske fagforeningspersoner
Kategori:Personer fra tidligere Nøtterøy kommune
Kategori:Personer fra Færder kommune
Kategori:Personer tilknyttet Landsorganisasjonen i Norge